স্টাফ রিপোর্টার ॥ শহরের সিনেমা হল এলাকায় ব্যবসা প্রতিষ্ঠানে হামলা, ভাংচুর এবং লুটপাট করেছে একদল দুর্বৃত্ত। এ সময় দুর্বৃত্তদের হামলায় প্রতিষ্ঠানের মালিক নুরুল ইসলাম ও তার ভাই সানা উল্লা আহত হয়েছে। গুরুতর আহত অবস্থায় তাদেরকে হাসপাতালে ভর্তি করা হয়েছে। আহত সুত্রে জানা যায়, গত বৃহস্পতিবার রাত ১২টার দিকে শহরের গোসাইপুর ও নিউ মুসলিম কোয়ার্টার এলাকার ও মশাজান গ্রামের একদল দুবৃত্ত ব্যবসা প্রতিষ্ঠানে এসে হামলা, ভাংচুর ও লুটপাট চালায়। এ সময় তাদের অস্ত্রের আঘাতে উল্লেখিতরা আহত হয়। খবর পেয়ে সদর থানা পুলিশ ঘটনাস্থলে পৌছলে দুর্বৃত্তরা পালিয়ে যায়। এ ঘটনায় ব্যবসায়ীদের মাঝে ক্ষোভ সৃষ্টি হয়েছে।